
Številka:             1100-0220/2026-2 (310)
Datum:               20. 7. 2026



Mestna občina Novo mesto na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) in devetega odstavka 61. člena Zakona o javnih uslužbencih (ZJU-1) (Uradni list RS, št. 32/25; v nadaljevanju ZJU-1) objavlja prosto strokovno-tehnično delovno mesto


STROKOVNI SODELAVEC VII/2-II – ZA RAZVOJ IN INVESTICIJE
v Uradu za infrastrukturo, Oddelku za investicije, za nedoločen čas, s 6-mesečnim poskusnim delom


Kandidati, ki se bodo prijavili na prosto delovno mesto, morajo izpolnjevati naslednje pogoje: 

· višješolska izobrazba (prejšnja) ali specializacija po višješolski izobrazbi (prejšnja) ali visokošolska izobrazba (prejšnja) ali visokošolska izobrazba (prva bolonjska stopnja) ali visokošolska univerzitetna izobrazba (prva bolonjska stopnja),
· najmanj 3 leta delovnih izkušenj.

     Želena znanja:
· poznavanje upravnega poslovanja.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Zahtevane delovne izkušnje se skrajšajo za tretjino v primeru, če ima kandidat izobrazbo  pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. 

Naloge delovnega mesta so:
· izvajanje zahtevnih strokovnih nalog z delovnega področja,	
· sodelovanje pri izvedbi postopkov, pripravi gradiva in vodenje potrebnih evidenc,
· opravljanje organizacijskih in strokovnih nalog z delovnega področja,	
· izvajanje predpisanega pisarniškega poslovanja,	
· samostojno opravljanje drugih nalog po navodilu nadrejenega.	

Prednost bodo imeli kandidati, ki poznajo in razumejo področje vodenja in priprave projektov za izvedbo gradenj inženirskih objektov.												
Prijava mora biti obvezno oddana na predpisanem obrazcu, ki je sestavni del javne objave in mora vsebovati:

1. izpolnjevanje pogoja glede zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede vse dosedanje delovne izkušnje, datum sklenitve (dan, mesec, leto) in datum prekinitve (dan, mesec, leto) delovnega razmerja oziroma dela pri posameznem delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu, npr. VI., VII., VIII. stopnja zahtevnosti);

3. pisno izjavo kandidata, da za namen postopka zaposlitve dovoljuje Mestni občini Novo mesto pridobitev podatkov o izpolnjevanju pogojev za zasedbo delovnega mesta iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila).



						
Prijava na razpisano delovno mesto mora vsebovati:

1. življenjepis,
2. izjavo o izpolnjevanju pogojev, ki je priloga te objave.


Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov. 

Izbrani kandidat bo delo opravljal na delovnem mestu strokovni sodelavec VII/2-II – za razvoj in investicije, z izhodiščnim plačnim razredom 21. Z izbranim kandidatom bo sklenjena pogodba o zaposlitvi za nedoločen čas s polnim delovnim časom 40 ur na teden in s šestmesečnim poskusnim delom. Izbrani kandidat bo delo opravljal v poslovnih prostorih Mestne občine Novo mesto, Seidlova c. 1, 8000 Novo mesto oziroma v drugih uradnih prostorih, kjer organ opravlja svoje naloge.

Kandidat vloži prijavo (življenjepis in izjavo) v pisni obliki,  ki jo pošlje na elektronski naslov: mestna.obcina@novomesto.si in sicer v roku 28 dni po objavi na spletni strani mestu Mestne občine Novo mesto  (https://www.novomesto.si/postopki/zaposlitev/) in Zavodu Republike Slovenije za zaposlovanje, pri čemer veljavnost prijave ni pogojena z varnim elektronskim podpisom. V kolikor kandidat nima možnosti oddaje elektronske vloge,  jo lahko pošlje na naslov: Mestna občina Novo mesto, Urad za finance in splošne zadeve, Seidlova c. 1, 8000 Novo mesto.

Rok za prijavo kandidatov: 17. 8. 2026 do 23.59.

Kandidati bodo o izbiri/neizbiri pisno obveščeni. 

Informacije o izvedbi javne objave daje Silva Vovko, tel. št. 07/39 39 220, informacije o delovnem področju pa Špela Bele Zatežić, tel. št. 07/39 39 252.


Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

				
								
								Mestne občine Novo mesto




Priloga:
· izjava o izpolnjevanju pogojev

